שיחה:ניתוח לכריתת אשך

message: ערך חדש, אבל מלא בחסרים וכרגע לא עומד בפני עצמו. מניח שהעריכה שלו הסתיימה כי אין שום תבנית שאומרת אחרת. נותן שבוע להשלים אותו, ולאחר מכן אאלץ להפוך את הדיון הזה לדיון על מחיקה/העברה לטיוטה, כי הערך כרגע פשוט לא מתאים למרחב הערכים. קודם כל, הערך כולו מבוסס על מקור אחד בלבד, וכשמדובר על ערך בנושא רפואי זה לחלוטין לא מספיק. הערך מפרט בשתי מילים את ההתוויות לביצוע הניתוח, בלי שום הסבר על המצבים השונים, הסיבות השונות והניתוח שיידרש בכל מקרה (יש הבדל בין ניתוח לטיפול בסרטן אשך ממוקם, שבו נרצה להוציא את הגידול, לבין ניתוח לשינוי מין שמטרתו לעצור הפרשת טסטוסטרון). מעבר לכך אין שום הסבר על מהלך הניתוח עצמו: גישה ניתוחית, אפשרויות ניתוחיות, משהו? המידע שמופיע בתחילת הערך אודות הסרת האשך "עם צינור הזרע, כלי הדם וכלי הלימפה" אינו מדויק, כיוון שהוא תלוי בסיבה לביצוע הניתוח. בלוטות לימפה לא מסירים סתם בשביל הכיף, יש לזה השלכות וצריך להבין אותן או לא לכתוב דברים שלא מבינים בהם. בנוסף, נכון וראוי לציין השלכות לאחר הניתוח, במגוון מישורים. מצוין כי במקרה של הסרת אשך בודד לא תהיה פגיעה הורמונלית, אבל מה אם מסירים את שני האשכים? מה ההשלכות? מה הטיפול? פרטים כמו הרדמה כללית ומשך הניתוח לא מתאימים לערך, זה מתאים לאתר של בית חולים שבו אנשים עומדים לעבור את הניתוח. אני לא מצפה שהערך הזה יהיה ברמה של הסבר על ידי כירורג מנוסה, אבל קצת יותר ממה שיש פה. ממליץ להסתכל על ערכים כמו כריתת רחם, חסימת צינור הזרע או כריתת ריאה, שהם כולם ערכים קצרים ולא מספיקים, אבל לפחות יש בהם את המידע הבסיסי שמצדיק את קיומם כרגע. כמובן שאני ממליץ גם להסתכל על הערך המקביל באנגלית - הוכחה שיש עוד הרבה מה לכתוב בנושא. ניתן להיעזר במידע שמופיע שם ובמקורות שמופיעים שם כדי להרחיב את הערך. בקיצור, יש מה לעבוד פה ופירטתי את הנושאים שנראה לי חשוב להרחיב עליהם. אם כותב הערך או מישהו אחר מעוניינים לעשות זאת, אשמח, ואם לא נצטרך לדון האם הערך הזה מתאים למרחב הערכים בשלב הנוכחי. רון18 - שיחה 11:42, 2 באוגוסט 2023 (IDT)
replies: text: למה אתה קובע שהמטרה של ניתוח לשינוי מין זה למניעת הפרשת טסטוסטרון? יש טיפול אחר לכך. אתה כותב דברים שאינם נכונים. מי שרוצה להסיר את איבר מינה עושה זאת למטרה אחרת. יאצקין52 - שיחה 11:59, 2 באוגוסט 2023 (IDT)
replies: text: : משפט אחד קטן שכתבתי מתוך פסקה שמפרטת שלל בעיות בערך. זו לא הפואנטה של השיחה הזאת. המטרה היא שצריך להשלים את המידע החסר בערך, או שהוא יימחק מכאן. לגבי הטענה הספציפית שלך, יש הבדל בין כריתת אשך שנעשית לצורך שינוי מין (על מנת לעצור הפרשת טסטוסטרון) לבין ניתוח להתאמה מגדרית שלו אכן יש מטרה רחבה יותר, ולכן יש לו גם ערך נפרד. רון18 - שיחה 12:08, 2 באוגוסט 2023 (IDT)
replies: text: ::אז תשלים, זו המהות של אנציקלופדיה שיתופית. יאצקין52 - שיחה 12:10, 2 באוגוסט 2023 (IDT)
replies: text: ::: אני לא כתבתי את הערך הזה, ואין לי זמן לשבת ולשפץ אותו. כשאני כותב ערך אני דואג שהוא יהיה מסוגל לעמוד בזכות עצמו, ולאחר מכן לעורכים נוספים יש אפשרות לשפר אותו אף יותר. המהות של אנציקלופדיה שיתופית היא לא לכתוב שני משפטים ולצפות שאחרים ימשיכו את העבודה שלא סיימת. נתתי הזדמנות לך ולעורכים נוספים לתקן את הערך. אם שום דבר לא ישתנה הערך יימחק ממרחב הערכים בסופו של דבר. רון18 - שיחה 12:17, 2 באוגוסט 2023 (IDT)
thread_title:  השלמה 

message: עבר כבר כמעט שבוע מאז שהצבתי את תבנית ההשלמה. לא הייתה הרבה התקדמות מאז. אם יש כוונה לעבוד על הערך אשמח לדעת, אבל כל עוד הערך נשאר ככה אני לא חושב שיש לו מקום במרחב הערכים כרגע (פירטתי בדיוק מה חסר לי בדיון למעלה). דעות נוספות? רון18 - שיחה 21:36, 8 באוגוסט 2023 (IDT)
thread_title:  העברה לטיוטה